
NARVA LINNAVALITSUS

KORRALDUS
Narva







                 2007 nr…..

Projekteerimistingimuste määramine
( Tiimani tn.3 sõiduautode müügiplatsi projekteerimine)
Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:

Määrata projekteerimistingimused Tiimani tn.3 sõiduautode müügiplatsi ehitusprojekti koostamiseks järgnevalt:                                 
	1. ÜLDANDMED



	1.1  Tellija
1.2  Krundi omanik                        
	OÜ OPTIC LINE, reg.kood 11190140
Tallinna mnt. 65-20,  20606 Narva 
AS Narva Auto, reg.kood  10128184

Tiimani tn.3, 21004 Narva 

	1.3  Asukoht, algandmed                                         
	Narva linn,  Tiimani tn.3
Maakasutuse sihtotstarve: tootmismaa/ transpordimaa

	1.4  Projekteerimistingimused on kehtivad 2 aastat alates korralduse jõustumisest.

	1.5  Projekteerimistingimuste koostamise alus     

1.5.1 Projekteerimistingimuste taotlus  11.04.07.a avaldus nr.585/1-11, 
         Kirill Novak - juhatuse liige.
1.5.2 Ehitusseadus, Narva linna ehitusmäärus
1.5.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on piirde rajamine ning sõiduautode müügiplatsi teenindamiseks vajaliku väikeehitise paigaldamine.
	3. ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;
- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“.

3.2 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3 Projekt peab olema heaks kiidetud kõigil seadusega ettenähtud juhtudel.

3.4 Väljastatud projekteerimistingimused lisada projekti kausta.

3.5 Esitada projekti nimetus vastavalt projekteerimistingimustele.

3.6 Esitada Arhitektuuri-ja planeerimise osakonnale eskiisprojekt heakskiidu saamiseks.

	4. ARHITEKTUURSED JA LINNAEHITUSLIKUD TINGIMUSED


4.1 Ehitusala: kuni 1000,0 m2 ( piirdeala)
4.2 Piirded: lahendada piire kõrgusega 1,5 m. Piirde tüüp: aiapaneelid ( OÜ Metal-Disain toode), võrkpiire, dekoratiivpiire jne. Esitada piirde vaated ning tehnilised näitajad ( rajatise ehitisalune pind, kõrgus, pikkus).

4.3 Uute ehitiste arv krundil: 1 (väikeehitis).
4.4 Korruste arv: 1.
4.5 Lubatud suurim väikeehitise kõrgus: kuni 4,0 m planeeritud maapinnast.
4.6 Katusekalle: lamekatus või viilkatus.

4.7 Katusekatte materjalid: tuldtõkestav, vastavalt ehitusmaterjalide ja-toodete terviseohutuse nõuetele. Mitte kasutada asbesti sisaldavaid materjale.
4.8 Esitada vähemalt 2 väikeehitise arhitektuurilahendust.
4.9 Esitada vähemalt 2 värvilahendust igale arhitektuurilahenduse variandile parima tulemuse saavutamiseks.
4.10 Välisviimistluse ja värvilahenduse pass esitada projekti koosseisus. 
4.11 Klaasimine: esitada projektis fassaadide klaasistamispass. 
4.12 Tehnosüsteemide projekteerimine.
4.13 Tänavavalgustus: lahendada projektiga.
4.14 Keskkonnakaitsemeetmed: lahendada projekti koosseisus. Lahendada kõlbmatu ehitusprahi utiliseerimine.
4.15 Asendiplaan esitada krundi geodeetilise mõõdistuse alusel, kandes sellele platsi ja ehitise kohad ja näidates ära pinnakatted, ehitise mõõtmed, kauguse lähimate piiride ja ehitisteni jne.
4.16 Projekti koosseisus esitada lisaks:   

- situatsiooniskeem,
- karkassi ja katuse plaanid,

- põrandate plaan ja lõiked,

- seinte spetsifikatsioon ja lõiked,

- avade täitmise plaan,

- akende ja uste eksplikatsioon,

- ruumide planeerimislahendus,

- värvivaated koos värvikoodidega,

- reklaami asukoht jne.

5. INSENERTEHNILISED ERITINGIMUSED

5.1
Projekti koosseisus esitada insener-tehniline projektlahendus tugevvoolu- ja nõrkvoolupaigaldistele.  
5.2    Vajadusel taotleda tehnilised tingimused ja projektid kooskõlastada vastavate võrguvaldajatega.

5.3
Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

6. KOOSKÕLASTUSED

6.1
Ida-Eesti Päästekeskuse Narva Keskkomando.

6.2       Krundi omanik.

6.3       Narva Linnavalitsuse Linnavara-ja Majandusamet.

6.4
Narva Linnavalitsuse Arhitektuuri- ja Linnaplaneerimise Amet.

	7. RAKENDUSSÄTTED




7.1    Korraldus jõustub seadusega ettenähtud korras.
7.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Ants Liimets

Linnapea

 Linnasekretär

